Bangkok | rondomtaliedraai
← SUNDAY POST : Pet	Bangkok – 2 Orgidee →	Bangkok
Posted on Junie 4, 2012 by rondomtaliedraai
Ek is terug van ‘n kort besoek aan Bangkok en Phuket. My eerste. ‘n Interessante ondervinding om die minste te sê.
Lanklaas het ek mense gesien wat so kan werk. Elke straat is ‘n miernes van bedrywigheid.
Duisende stalletjies stal daagliks hulle ware uit … ek wonder of sommige van hulle party dae nie ‘n enkele item verkoop nie. Harde werk wat die man ‘n lekker slapie laat uitpak.
Jy kan jou verwonder aan die bedrading deur die stad. Geen mens sal glo dat die bondels drade kan werk nie. Op sommige plekke lê die drade op die grond. Ek is baie seker dat daar nie kabeldiewe kan wees nie.
Allerhande kos word op die straat verkoop. Vreemde vrugte wat ek nog nooit eers van gehoor het nie of wat ek nog nooit geproe het nie. Hierdie is eetgoedjies wat in blare toegedraai is en dan gebak is. Ons het probeer vra wat dit is maar kommunikasie was so gebrekkig dat ek nou nog net weet dar sommige piesang in het.
Posted in Uncategorized and tagged Bangkok, elektriese bedrading, straatstalletjies, vreemde vrugte. Bookmark the permalink.	← SUNDAY POST : Pet	Bangkok – 2 Orgidee →	16 responses	Kameel
Junie 5, 2012 om 5:41 nm
Welkom terug…. gedink jy loop iewers rond…. net nie gedink jy is Ooste toe nie 😉
Junie 6, 2012 om 2:59 nm
My beurt is my beurt. Ek sal darem weer binnekort kan begin inloer
Junie 5, 2012 om 1:11 nm
Ek het geen begeerte om enige Oosterse land te besoek nie. Maar ek wil BAIE GRAAG Suid-Amerika toe gaan 🙂
Junie 6, 2012 om 5:15 nm
Dit was baie interessant maar ek sal nie weer gaan nie Dis eenvoudig net te warm
Junie 5, 2012 om 8:34 vm
Welkom terug. ADin paradise is nou ook in Phuket 🙂
Junie 6, 2012 om 9:53 vm
Baie dankie… ek sal binne kort by julle begin inloer. Ja ek kan nie wag om haar foto’s te sien nie.
Junie 4, 2012 om 8:55 nm
Welkom terug. Jy het dit seker darem geniet so in die vreemde?
Junie 5, 2012 om 1:08 nm
Ek rus die week uit Doen so min moontlik en hang net rond.
Junie 4, 2012 om 7:42 nm
So dit is waar jy verdwyn het. Dit lyk baie interesant en pret.
Junie 5, 2012 om 1:06 nm
‘n Vreemde ondervinding. Bly julle het my gemis
Junie 4, 2012 om 4:49 nm
Junie 4, 2012 om 4:57 nm
Dankie Dis lekker om terug te wees. Ek bly maar ‘n kind van Afrika
Junie 4, 2012 om 3:37 nm
julle was in ‘n groep wat seker georganiseerd was. Kind en 2 vrinne het op hulle eie gegaan, en vertel dat daardie mense jou om elke hoek en draai vir ‘n ride probeer vat
Junie 4, 2012 om 3:58 nm
As jy blond is en bokant die mense uittroon het hulle nie veel van ‘n kans nie Dis baie lastig … hehehe … ek het naderhand orals op mooi Afrikaans ‘Nee dankie’ gesê. Al die mense is baie in hulle noppies met hulle kopies. Die klere is vir my net te kort en ek het nie ‘n behoefte aan juwele nie – waar dra mens dit nou ook heen?
Junie 4, 2012 om 2:56 nm
Ek hoop nie dit was ‘n te groot skok om mense te sien werk nie.
Junie 4, 2012 om 3:03 nm
Nee die werk was ok, maar die hoeveelheid mense was oorweldigend en die warmte is regtig nie vir my nie.